Dôležité bezpečnostné upozornenie

SOI na základe informácie spoločnosti Braun, sídliacej v nemeckom meste Kronberg upozorňuje:

Spoločnosť Braun, 19. mája. 2010 oznámila, že spotrebitelia majú možnosť vrátiť sušiče vlasov Braun Satin Pro a Braun Satin Hair Colour. 

Vyššie uvedené výrobky sa sťahujú z trhu, pretože niekoľko kusov týchto sušičov vlasov nesplnilo normy kvality spoločnosti Braun a v prípade ak sa nepoužívajú v súlade s návodom na použitie, predstavujú bezpečnostné riziko. Príslušné sušiče vlasov totiž môžu vyvolať elektrický skrat, prehriať sa a zhorieť, ak zostanú zapojené do elektrickej zásuvky vo veľmi vlhkom prostredí, a to aj keď sú vypnuté. Spoločnosť preto žiada spotrebiteľov, ktorí vlastnia takýto sušič vlasov, aby ho okamžite odpojili od elektrickej siete a ďalej ho nepoužívali. 

Sušiče vlasov sťahované z trhu majú typové číslo „3549“ a výrobné číslo v rozmedzí od „701“ do „852“. Typové číslo výrobku sa nachádza na rúčke sušiča a výrobné číslo je napísané na vzduchovom prieduchu, ktorý nájdete po zložení ochranného filtra na zadnej strane výrobku.  

Na identifikáciu typového a výrobného čísla by spotrebitelia mali dodržať postup znázornený nižšie: 

1.	Zistite, či je na rúčke sušiča vlasov uvedené typové číslo výrobku „3549“. 
		
2.	Sušič vypnite a vytiahnite z elektrickej zásuvky a potom zložte ochranný filter na zadnej strane sušiča.   

3.	Skontrolujte, či je na vzduchovom prieduchu uvedené výrobné číslo v rozmedzí od „701“ do „852“ (prieduch budete možno musieť vyčistiť SUCHOU handričkou). 

Spotrebitelia, ktorých sušič vlasov má výrobné číslo v rozmedzí od „701“ do „852“ by mali zavolať na spotrebiteľskú infolinku 02/5710 1135, kde získajú podrobnejšie informácie o tom, ako môžu príslušný výrobok vrátiť. 

Toto preventívne opatrenie je prejavom toho, že spoločnosť Braun je aj naďalej odhodlaná zachovávať najvyššie normy kvality svojich výrobkov pre spokojnosť spotrebiteľov na celom svete. Spoločnosť Braun sa ospravedlňuje za akékoľvek nepríjemnosti spôsobené stiahnutím príslušných výrobkov z trhu. (www.braun.com/sk)

Kontakt:
Martin Tomovčík, e-mail: tomovcik.m@pg.com, tel.: 02/5710 1124